## Hovedutskrift fra styremøte i Fjellstyrene i Lierne SA, Nordli fjellstyre og Sørli fjellstyre den 03.09.2019.

***Møtested: Kommunstyresalen.***

***Tid:***  1800 - 2130

*Disse møtte fra styret:*

**Sørli fjellstyre**: Grete Bruce, Kåre Totland, Lillian Bergli, Jon Andreas Stenfjell og Odd H. Totland.

**Nordli fjellstyre:** Arnodd Lillemark, Ken Thomas Walinder og Hilde Kveli

Forfall Tove Ingulfsvann. Gunn Anita Totland møtte ikke.

Forfall: Frode Holand. Rita Tangen kunne ikke møte som vara.

*Andre som møtte:*

Nils Vidar Bratlandsmo, daglig leder/saksbehandler

Tord Åberg, rådgiver/saksbehandler

Leo Lyngstad

Arnodd Lillemark ledet møtet. Innkalling og sakliste ble enstemmig godkjent.

Møteprotokoll fra styremøte den 09.04.2019 og sak nr. N03/2019 ble godkjent.

|  |  |
| --- | --- |
| **Sak nr.**  **L 12/2019** | REFERATER |
|  | Vedtak: Referater tas til etterretning. |
| **Sak nr.**  **L 13/2019** | Jaktbegrensninger på ryper og skogsfugl for jaktsesongen 2019/2020. |
|  | Styrets vurdering: Før det ble åpnet for diskusjon ble saksutredningen utdypet av saksbehandler.  Saken ble diskutert grundig før Grete Bruce fremmet følgende forslag:  Fjellstyrene i Lierne støtter saksbehandlers forslag til vedtak, med følgende endringer:  **Pkt B** (endringsforslag er understreket):  *Jaktfeltene Lifjellet, Kviltjønna, Guslia-Fossdalen-Lakavatnet, Blåfjella og Langlia-Finnhuslia:*   * Det kan felles inntil 6 ryper (lirype og/eller fjellrype) pr. jeger per dag. * ***Jegere som har meldt inn og fått godkjent fangst på jaktilierne.no jaktåret 2018/19*** kan felle inntil 7 ryper (lirype og/eller fjellrype) pr. jeger per dag.   *Jaktfeltene Muru og Arvaslia-Tjønndalen:*   * Det kan felles inntil 6 ryper, hvorav 3 kan være lirype, pr. jeger per dag. * ***Jegere som har meldt inn og fått godkjent fangst på jaktilierne.no jaktåret 2018/19*** kan felle inntil 7 ryper, hvorav 4 kan være lirype, pr. jeger per dag.   **Pkt. C**: Det innføres en begrensning i antall sesongkort etter regulert periode på maksimalt 25 kort. For øvrig ingen andre begrensninger i kortsalget.  Grete Bruce sitt forslag ble vedtatt mot 1 stemme. Vedtak: **A.** Fjellstyrene i Lierne fastsetter følgende mål for jaktuttaket av liryper for sesongen 2019/20:   * Det totale jaktuttaket av liryper i statsallmenningene i Lierne bør ligge på omkring 25 % av taksert høstbestand i august, dvs. omkring 9.000 liryper. * Størsteparten av jaktkvoten tas ut i september når rypenes verdi er som minst for neste års bestand. Likevel skal noe av jaktkvoten fordeles utover sesongen slik at det er jaktkvote ledig etter jul.   **B.** Fjellstyrene i Lierne vedtar følgende dagskvoter (bag-limit) for statsallmenningene i Lierne for jaktsesongen 2019/2020:  *Jaktfeltene Lifjellet, Kviltjønna, Guslia-Fossdalen-Lakavatnet, Blåfjella og Langlia-Finnhuslia:*   * Det kan felles inntil 6 ryper (lirype og/eller fjellrype) pr. jeger per dag. * ***Jegere som har meldt inn og fått godkjent fangst på jaktilierne.no jaktåret 2018/19*** kan felle inntil 7 ryper (lirype og/eller fjellrype) pr. jeger per dag. * Det kan felles maksimalt 4 skogsfugl pr. jeger pr. dag. * ***Jegere som har meldt inn og fått godkjent fangst på jaktilierne.no jaktåret 2018/19*** kan felle inntil 5 skogsfugl pr. jeger pr. dag.   *Jaktfeltene Muru og Arvaslia-Tjønndalen:*   * Det kan felles inntil 6 ryper, hvorav 3 kan være lirype, pr. jeger per dag. * ***Jegere som har meldt inn og fått godkjent fangst på jaktilierne.no jaktåret 2018/19*** kan felle inntil 7 ryper, hvorav 4 kan være lirype, pr. jeger per dag. * Det kan felles maksimalt 4 skogsfugl pr. jeger pr. dag. * ***Jegere som har meldt inn og fått godkjent fangst på jaktilierne.no jaktåret 2018/19*** kan felle inntil 5 skogsfugl pr. jeger pr. dag.   **C.** Det innføres en begrensning i antall sesongkort etter regulert periode på maksimalt 25 kort. For øvrig ingen andre begrensninger i kortsalget.  **D.** Hensynsområdene for lirype *Fossdalen* og *Bjørkvasshatten* åpnes for rypejakt denne sesongen. (Hensynsområdene ble tidligere kalt *fredningsområder*).  **E.** Fjellstyrene i Lierne vil i slutten av oktober evaluere jaktuttaket i september og oktober og eventuelt fastsette nye jaktreguleringer fra ca. 5. november 2019.  ***Begrunnelse:***  Etter en helhetsvurdering vurderes 25 % jaktuttak i 2019/20 som bærekraftig høsting. Vedtatte tiltak vil bidra til måloppnåelse. Tiltakene er også i tråd med vedtatte *Forvaltningsplan for lirype i statsallmenningene i Lierne*. |
| **Sak nr.**  **L 14/2019** | Transport av utstyr og proviant til jegere og fiskere i barmarksesongen. |
|  | Styrets vurdering: Etter grundig diskusjon rundt problematikken fremmet Lillian Bergli forslag om å godkjenne alternativ 1, med følgende tillegg:  Alternativ1:  Fjellstyrene i Lierne vedtar å ikke åpne opp for bruk av helikopter og/eller ATV for transport av proviant og utstyr til fjellstyrehytter og/eller private hytter i statsallmenningene i Lierne, *for inneværende sesong.*  Forslag til vedtak ble enstemmig godkjent. Vedtak: Fjellstyrene i Lierne vedtar å ikke åpne opp for bruk av helikopter og/eller ATV for transport av proviant og utstyr til fjellstyrehytter og/eller private hytter i statsallmenningene i Lierne, for inneværende sesong.  *Begrunnelse:*  Fjellstyrene i Lierne ønsker å tilrettelegge for utnytting av bruksrettigheter i statsallmenningene, på en måte som er bærekraftig og som tar være på naturverninteresser, friluftslivsinteresser og næringsinteresser i bygda. |
| **Sak nr.**  **L 15/2019** | Revisjonsrapporter for 2018-regnskaper. |
|  | Styrets vurdering: Forslag til vedtak ble enstemmig godkjent. Vedtak: Sørli fjellstyre, Nordli fjellstyre og Fjellstyrene i Lierne SA tar revisors beretning for 2018 til etterretning. |

***Diskusjonssaker:***

### Isfiskeløype til Blåfjellvatna.

Daglig leder orienterte innledningsvis om 3 innspill som er fremmet for fjellstyret angående isfiskeløyper/rekreasjonsløyper for snøscooter i statsallmenningen:

1. *Justering av isfiskeløype inn mot Blåfjellvatna*. Det er fremmet ønsker/behov for endring på grunn av utfordrende snøforhold på eksisterende løype, og for å få etablert en løype som dekker flere interessante fiskevann.
2. *Regler for rekreasjonsløype til Kviltjønna*: Det har kommet innspill om at regler om fiskekort og isfiskeutstyr med fordel kan kuttes ut på denne løypa.
3. *Forlenging av rekrasjonsløype til Kviltjønna*: Det kommett innspill om at løypa med fordel kunne vært forlenget opp mot Holmtjønna, Blåmurtjønnin og evt videre mot Skorovass-Havdalsvatna.

Problemstillingene ble diskutert og det ble konkludert med at:

1. det er ønskelig å beholde regler om fiskekort og isfiskeutstyr på alle rekreasjonsløyper i statsallmenning som har slike regler i dag.
2. det er ikke er ønskelig å forlenge isfiskeløypa til Kviltjønna
3. det er ønskelig å jobbe videre med å finne en ny og mer egnet trase inn mot Blåfjellvatna, i samarbeid med Lierne kommune, reindrifta og snøscooterklubben.

### Vegstasjon på Gosen.

Fjellstyrene i Lierne er gjort kjent med at oppsittere på Gosen vegstasjon vurderer å selge anlegget. Nordli fjellstyre har for en del år tilbake gjort fremstøt for å få kjøpe bygningene, men har ikke nådd frem.

Fjellstyremedlemmene mener det er interessant å få utredet nærmere hvor formålstjenlig det kan være å kjøpe ut anlegget fra de private eierne, med hensyn til en kost-/nytteeffekt. Styret ber administrasjon om å jobbe videre med saken.

**Dato for neste styremøte: 24. oktober.**

**Lierne den 06.09.2019.**

Nils Vidar Bratlandsmo

Daglig leder/fjelloppsyn.

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

Grete Bruce, styreleder Sørli fjellstyre Arnodd Lillemark, styreleder i Nordli fjellstyre og fjellstyrene i Lierne SA.